b'\n_START_ARTICLE_\nCassini-Huygens\n_START_PARAGRAPH_\nCassini-Huygens je skupni projekt vesoljskih agencij NASA, ESA in ASI in je vesoljska sonda, namenjena preu\xc4\x8devanju Saturna in njegovih naravnih satelitov._NEWLINE_Sondo so izstrelili 15. oktobra 1997 in je dosegla Saturn 1. julija 2004. 25. decembra 2004 se je sonda razdelila na orbiter Cassini in sondo Huygens. Cassini zdaj kro\xc5\xbei okrog Saturna in po\xc5\xa1ilja fotografije planeta in njegovih lun, Huygens pa je 14. januarja 2005 pristal na luni Titan in od tam poslal fotografije in atmosferske meritve._NEWLINE_Sonda je dobila ime po italijansko-francoskem matematiku, astronomu in in\xc5\xbeenirju Giovanniju Domenicu Cassiniju in po nizozemskem astronomu, fiziku in matematiku Christiaanu Huygensu._NEWLINE_Ker je sondi zmanjkalo goriva za manevriranje se je NASA odlo\xc4\x8dila, da jo strmoglavi na Saturn in tako prepre\xc4\x8di morebitni trk z Saturnovimi lunami ter posledi\xc4\x8dno njihovo kontaminacijo. Sonda je strmoglavila na Saturn 15. septembra 2017 pri tem pa oddajala znanstvene podatke do zadnjega trenutka.'